“Tot Estellés”, poesia i música estellesiana en la Plaça de l’Ajuntament de Burjassot
2025-07-24

Divendres que ve 8 d’octubre, a les 18h, la Plaça de l’Ajuntament de Burjassot serà l’escenari que alberg el recital “Tot Estellés”, un acte que arriba al municipi de la mà de “Compassats” per a continuar celebrant l’aniversari del naixement del poeta Vicent Andrés Estellés. David Vidal com a rapsode i Jesús Mondria, a la guitarra, s’encarregaran de posar veu i melodia als versos universals i molt locals al mateix temps, del poeta de Burjassot.

Amb aquesta activitat i amb l’exposició itinerant sobre Vicent Estellés en els centres de Secundària que s’estendrà fins a principis de novembre, l’Ajuntament de Burjassot finalitza el calendari d’actes amb motiu de la celebració del natalici del poeta Vicent Andrés Estellés (Burjassot, 4 de setembre de 1924). Uns actes que han inclòs una exposició fixa i un concert a la Casa de Cultura, el repartiment de més de prop de 400 còmics sobre Estellés a les aules de Primària, una exposició itinerant sobre el poeta en els centres de Secundària i aquest recital poètic i musical gràcies al qual els versos estellesians es deixaran sentir i sentir la plaça d’un poble que el poeta tant va estimar, el seu.

PUNXA ACÍ PER A SOL·LICITAR LA TEUA INVITACIÓ